Diari Oficial de la Generalitat Valenciana


Sumari del DOGV 5975, del 16-03-2009 (2009/2912)

Acord AJ 09/08, de 10 de novembre de 2008, de la Junta de Govern del Col·legi Oficial d'Odontòlegs i Estomatòlegs d'Alacant, pel qual s'aprova la creació del fitxer de titularitat pública que conté les dades de caràcter personal dels col·legiats.
------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2008/11/10/(1)/dof/vci/html**

### Dades del document

Número de DOGV
:   5975

Data del DOGV
:   16-03-2009

Secció del DOGV
:   I. DISPOSICIONS GENERALS

Número del document
:   2009/2912


Data del document
:   10-11-2008

Organisme emissor
:   Col·legi Oficial d'Odontòlegs i Estomatòlegs d'Alacant

Tipus de document
:   Acord

Descriptors 

:   * Alacant
    * dades personals
    * col·legi professional
    * base de dades
    * legislació

Acord AJ 09/08, de 10 de novembre de 2008, de la Junta de Govern del Col·legi Oficial d'Odontòlegs i Estomatòlegs d'Alacant, pel qual s'aprova la creació del fitxer de titularitat pública que conté les dades de caràcter personal dels col·legiats. [2009/2912]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, estableix que la creació, la modificació o la supressió dels fitxers de les administracions publiques només podran fer-se per mitjà de disposició general publicada en el Boletín Oficial del Estado o diari oficial corresponent.  
Els col·legis professionals són entitats de dret públic, integrants de la denominada administració corporativa, que exerceixen potestats publiques sotmeses al dret administratiu. En aquest sentit, i a l'efecte del que disposa la Llei Orgànica 15/1999, de 13 de desembre, de Protecció de Dades de Caràcter Personal, es contempla la possibilitat de considerar fitxers de titularitat pública els fitxers propis dels col·legis professionals que continguen dades de caràcter personal corresponents a l'exercici de les funcions publiques d'ordenació i control de l'activitat professional que les entitats tenen assignades legalment o estatutàriament o que els siguen encomanades per les administracions públiques competents.  
En virtut d'allò que s'ha disposat, es disposa:  
Article 1. Es crea el fitxer automatitzat de dades de caràcter personal de «Col·legiats» que s'inclou i es descriu en l'annex I.  
Article 2. En relació amb les mesures de seguretat aplicables al fitxer d'objecte de creació, es compleix el que disposa el Reial Decret 1720/2007, de 21 de desembre, pel qual s'aprova el Reglament de Desplegament de la Llei Orgànica 15/1999, de 13 de desembre, de Protecció de Dades de Caràcter Personal.  
Alacant, 10 de novembre de 2008.- El president: José Luis Rocamora Valero.  
ANNEX I  
Fitxers «Col·legiats»  
1.Òrgan responsable del fitxer: Col·legi Oficial d'Odontòlegs i Estomatòlegs d'Alacant  
2. Servei o unitat davant el qual poden exercitar-se els drets d'accés, rectificació, cancel·lació i oposició: Servei d'Atenció al Col·legiat del Col·legi Oficial d'Odontòlegs i Estomatòlegs d'Alacant.  
3. Finalitat: base de dades per a la gestió administrativa d'ordenació i control de l'activitat professional dels col·legiats del Col·legi Oficial d'Odontòlegs i Estomatòlegs d'Alacant.  
4. Persones o col·lectius sobre els quals es pretenga obtindre dades o que resulten obligats a subministrar-los: odontòlegs i estomatòlegs que per l'exercici de les seues funcions estan obligats a col·legiar-se segons la norma estatutària.  
5. Procediment de recollida: del propi interessat.  
6. Estructura bàsica i tipus de dades: dades de caràcter identificatiu, dades de característiques personals, dades de detall d'ocupació, dades acadèmiques i professionals, dades econòmiques financeres, dades relatives a la comissió d'infraccions penals o administratives.  
7. Cessions: Consell General de Col·legis d'Odontòlegs i Estomatòlegs d'Espanya.  
8. Transferències internacionals: no.  
9. Mesures de seguretat: mesures de nivell mitjà.


Còpia Permalink ELI